**Ա Մ Փ Ո Փ Ա Թ Ե Ր Թ**

**<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՓԵՏՐՎԱՐԻ 2-Ի N 86-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՄԱՐՏԻ 25-Ի N 421-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |  |  |  |
| --- | --- | --- | --- | --- |
| **1. ՀՀ արդարադատության նախարարություն** | | | ---19--.---03----.2021թ. | |
| N 01/8-4/4088-2021------------ | |
| 1. «Հայաստանի Հանրապետության կառավարության 2017 թվականի փետրվարի 2-ի N 86-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) առնչությամբ, նախևառաջ անհրաժեշտ ենք համարում անդրադառնալ նախաբանում կատարված հղումներին, մասնավորապես՝ «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» Հայաստանի Հանրապետության օրենքում լրացումներ և փոփոխություններ կատարելու մասին» 2020 թվականի դեկտեմբերի 29-ի ՀՕ-502-Ն օրենքի (այսուհետ՝ Օրենք) 11-րդ հոդվածի 6-րդ մասին, համաձայն որի՝ նույն օրենքն ուժի մեջ մտնելուց հետո **մինչև 2021 թվական փետրվարի 1-ը** Կառավարությունը պետք է **սահմանի դրոշմանիշային վճարի վերադարձման կարգը**, որով պետք է **կարգավորվի նաև 2020 թվականին վճարված դրոշմանիշային վճարների վերադարձը**:  Ներկայացված Նախագիծը վերաբերում է ՀՀ կառավարության 2017թ. փետրվարի 2-ի թիվ 86-Ն որոշման (այսուհետ՝ Որոշում) մեջ փոփոխություններ և լրացումներ կատարելուն, մինչդեռ Նախագծի նախաբանում կատարված հղումը ենթադրում է, որ Նախագծով պետք է սահմանվի **դրոշմանիշային վճարի վերադարձման կարգը:**  Նախագծի 2-րդ և 3-րդ կետերը նախատեսում են դրոշմանիշային վճարի վերադարձման կարգին վերաբերող որոշ կարգավորումներ, սակայն դրանցով հստակ Կարգը սահմանելու փոխարեն հղում է կատարվել Որոշմամբ հաստատված 3-րդ Հավելվածի 4-րդ, 7-րդ կետերին, 5-րդ կետի 2-րդ պարբերությանը, ինչպես նաև «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքի 12-րդ հոդվածի 2-4-րդ մասերին, որոնք ներկայումս չեն գործում: Բացի այդ, նախատեսվել են դիմում և կից տեղեկանքներ ներկայացնելու և դրոշմանիշային վճարի փոխանցման վերաբերյալ կարգավորումներ, որոնք համաձայն լիազորող նորմի պետք է կարգավորվեն դրոշմանիշային վճարի վերադարձման կարգով:  Նկատի ունենալով վերանշյալը՝ անհրաժեշտ է լիազորող նորմին համապատասխան սահմանել **դրոշմանիշային վճարի վերադարձման կարգը:**  Բացի այդ, անհրաժեշտ է Նախագծի վերնագիրը համապատասխանեցնել բովանդակությանը, մասնավորապես՝ Նախագծի վերնագրում բացակայում է դրոշմանիշային վճարի վերադարձման կարգը սահմանելու վերաբերյալ նշում:  Նախագծի նախաբանում հղում է կատարվել նաև «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքի 2-րդ հոդվածի 2-րդ մասի 2-րդ կետին, համաձայն որի՝ զինծառայող են համարվում` տարածքային պաշտպանությանը ներգրավված և մարտական գործողություններին մասնակցած կամ զինվորական ծառայության մեջ չգտնվող ու մարտական գործողություններին մասնակցելու նպատակով կամավորագրված և մարտական գործողություններին մասնակցող կամ մասնակցած անձը (այսուհետ` կամավորագրված անձ): Զինվորական ծառայության մեջ չգտնվող ու մարտական գործողություններին մասնակցելու նպատակով կամավորագրված և մարտական գործողություններին մասնակցող կամ մասնակցած լինելու փաստը հաստատվում է Հայաստանի Հանրապետության պաշտպանության նախարարության տեղեկանքով, որի տրման կարգը սահմանվում է Հայաստանի Հանրապետության կառավարության որոշմամբ:  Այս կապակցությամբ, անհրաժեշտ է նկատի ունենալ, որ «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ ***իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:***  Նկատի ունենալով, որ նշված նորմը լիազորող նորմ չէ, հետևաբար դրան հղում կատարելու անհրաժեշտությունը բացակայում է, ուստի անհրաժեշտ է Նախագծի նախաբանից հանել «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքի 2-րդ հոդվածի 2-րդ մասի 2-րդ կետին կատարված հղումը:  2. Նախագծի 1-ին կետի 1-ին ենթակետում կատարվող փոփոխության արդյունքում ստացվում է, որ դիմումի հետ միասին պետք է ներկայացվի **զինվորական ծառայությունից արձակվելուց** հետո մահացած զինծառայողի մահվան պատճառական կապի մասին բժշկասոցիալական փորձաքննություն իրականացնող իրավասու պետական մարմնի տված տեղեկանքը` **մարտական գործողությունների ժամանակ ստացած վնասվածքի** կամ խեղման պատճառով զինծառայողի մահացած լինելու վերաբերյալ: Առաջարկվող կարգավորման առումով պարզ չէ, թե ինչպես է ապահովվելու վնասի հատուցման իրավունքը մարտական գործողություններին մասնակցած կամ զինվորական ծառայության մեջ չգտնվող ու մարտական գործողություններին մասնակցելու նպատակով կամավորագրված և մարտական գործողություններին մասնակցող կամ մասնակցած անձանց դեպքում:  3. Նախագծի 1-ին կետի 3-րդ ենթակետի «2.1-ին» բառից հետո անհրաժեշտ է լրացնել «կետի» բառը:  4. Նախագծի 1-ին կետի 4-րդ ենթակետում անհրաժեշտ է հստակեցնել, թե ինչ տեղեկություններին է վերաբերում նախատեսվող կարգավորումը:  5. Նախագծի 1-ին կետի 5-րդ ենթակետով նոր լրացվող 4.1-րդ կետի համաձայն՝ եթե շահառու հանդիսանալու հանգամանքը հաստատվում է ծննդյան վկայականի հիման վրա և ծննդյան վկայականում նշված՝ անձի հոր մասին տվյալները նույնական են ներկայացված անձը հաստատող փաստաթղթում նշված տվյալներին կամ զինծառայողի տվյալներին, ապա անձի հայրությունը որոշելու վերաբերյալ լրացուցիչ տեղեկություններ (փաստաթղթեր) չեն պահանջվում, բացառությամբ այն դեպքի, երբ որոշում է միակ շահառուն կամ առկա է որևէ այլ տեղեկատվություն, որը խնդրարկում է հայրը լինելու հանգամանքը։  Նշված կարգավորման առնչությամբ հարկ ենք համարում հայտնել, որ հոր վերաբերյալ տեղեկությունների գրանցման հիմքը ներկայացնելու կամ դրա ներկայացնելը բացառելու մասին կարծիք կազմելու համար կարծում ենք՝ անհրաժեշտ է պարզել շահառուի կողմից ծննդյան վկայական ներկայացնելու նպատակը: Կառավարության 2017թ. փետրվարի 2-ի թիվ 86-Ն որոշման համատեքստում ծննդյան վկայականը հանդես է գալիս որպես զինծառայողի ծնողների վերաբերյալ տեղեկությունները պարզելու աղբյուր՝ վերջիններիս որպես շահառու գնահատելու համար:  Ընդհանուր առմամբ ծննդյան վկայականի գրառումներն ամբողջությամբ փաստում են, թե ով է հանդիսանում երեխայի ծնողը՝ անկախ հոր վերաբերյալ տվյալների լրացման հիմքից, քանի որ դրանում արտացոլվում են հայրության ճանաչման արդյունքները: Մասնավորապես, հայրության ճանաչումից հետո ծննդյան վկայականում կատարվում են հոր վերաբերյալ տվյալների փոփոխություններ և ՔԿԱԳ մարմնի կողմից տրամադրվում է նոր ծննդյան վկայական: Հետևաբար, որպես երեխայի հայր հնարավոր է ընդունել այն անձին, ում տվյալները (անուն, ազգանուն, հայրանուն) նշված են ծննդյան վկայականի «տեղեկություններ հոր մասին» բաժնում՝ առանց ծնողական իրավունքների առաջացման հիմքը ստուգելու լրացուցիչ փաստաթղթերի: Վերը նշված տրամաբանությունից ելնելով Նախագծի 1-ին կետի 5-րդ ենթակետով առաջարկված 4.1 կետի լրացման անհրաժեշտությունը բացակայում է, քանի որ Որոշմամբ հայրության ճանաչման վկայական ներկայացնելու պահանջը առհասարակ սահմանված չէ:  Միևնույն ժամանակ, հաշվի առնելով գործնականում հանդիպող՝ երեխայի հոր տվյալները գնահատելու իրավասություն ունեցող աշխատակիցներին շփոթության մեջ գցող իրավիճակները, կարծում ենք, որ հայրության ճանաչման վկայականը անհրաժեշտ է դիտարկել, որպես պարտադիր ներկայացման ենթակա փաստաթուղթ ամուսնության մեջ չգտնվող մոր երեխայի փաստաթղթերը ուսումնասիրելու գործընթացում, ինչպես նաև այն դեպքերում, երբ ծննդյան վկայականում և ծնողի անձը հաստատող փաստաթղթերում առկա են անհամապատասխանություններ:  Միաժամանակ, կարծում ենք՝ անհրաժեշտ է քննարկվող կետում հստակեցնել «երբ որոշում է միակ շահառուն կամ առկա է որևէ այլ տեղեկատվություն, որը խնդրարկում է հայրը լինելու հանգամանքը» ձևակերպումը:  6. Նախագծի 2-րդ կետում «հիմնադրամ» բառից առաջ անհրաժեշտ է լրացնել «հատուցման» բառը: | Ընդունելի է, Նախագիծը խմբագրվել է։  Ընդունելի չէ, քանի որ մարտի 25-ին ընդունված փոփոխությամբ ևս նման կարգավորում առկա էր, միաժամանակ լիազորող նորմը առկա է նաև գործող Օրենքով։  Ընդունելի չէ, քանի որ Կառավարության որոշման վերնագիրը վերաբերում է ամբողջ Օրենքի կիրարկմանը։  Ընդունելի չէ, քանի որ լիազորող նորմ առկա է «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքի 2-րդ հոդվածի 2-րդ մասի 2-րդ կետում։  2․ Ընդունելի չէ, Հավելվածի 2-րդ կետով սահմանվում են այն փաստաթղթերը, որոնք շահառուների կողմից դիմումին կից ներկայացվում են համապատասխան մարմին (ՊՆ, ԱԱԾ, Ոստիկանություն և ԱԻՆ)։ Առաջարկվող փոփոխությունը ևս վերաբերում է վերը նշված փաստաթղթերին։  Դրանք այն փաստաթղթերն են, որոնք շահառուները ստանում են այլ մարմիններից։  Իսկ զինծառայության մեջ գտնվող անձի դեպքում խնդրո առարկա փաստաթուղթը (որը հաստատում է, որ զինծառայողը մահացել է մարտական գործողությունների ժամանակ) շահառուները չեն ներկայացնում, այլ ստանում է այդ մարմնի համապատասխան ստորաբաժանումը։  Այսինքն, մարտական գործողությունների ժամանակ մահանալու մասին փաստաթուղթը համապատասխան մարմնի ներքին ընթացակարգերին առնչվող փաստաթուղթ է և չի հանդիսանում 2017 թվականի 86-Ն որոշման կարգավորման առարկա։  Միաժամանակ, ներքին իր ընթացակարգերի վերաբերյալ տեղեկատվությունը կարող է տալ համապատասխան մարմինը։  3․ Ընդունելի է։ Նախագիծը խմբագրվել է։  4․ Ընդունելի չէ, պրակտիկայում այն կիրառվում է նշված մարմինների կողմից, որ տեղեկատվությունը կարող է համադրվել կամ լրացվել ՔԱԿԳ-ի տեղեկություններով։  5․ Ընդունվել է ի գիտություն։  Հարկ է նկատի ունենալ, որ ծննդյան վկայականի հիման վրա գնահատվում է ոչ միայն զինծառայողի ծնողների շահառու լինելը, այլ նաև՝ զինծառայողի երեխաների շահառու լինելը։  Միաժամանակ, Քաղաքացիական կացության ակտերի մասին կարգավորումների համաձայն (այդ թվում՝ նախկինում գործող)՝ ամուսնության մեջ չգտնվող ծնողներից ծնված երեխայի ծննդի ակտի գրառման մեջ (և ծննդյան վկայականում) հոր մասին տեղեկությունները լրացվում են երեխայի մոր գրավոր հայտարարության հիման վրա, եթե չկա հայրության ճանաչում:  Այսինքն, ոչ միշտ է, որ ծննդյան վկայականի գրառումը փաստում է երեխայի հորը կամ, այլ կերպ ասած՝ փաստացի ճանաչվել է հայրություն (այսինքն՝ ոչ միշտ է ծննդյան վկայականում նշված անձը իրավաբանորեն համարվում է ծննդյան վկայականի տիրոջ ծնողը)։  Հարկ է նկատի ունենալ, որ խնդրո առարկա դեպքում գործնականում բացակայում է ռիսկը, քանի որ խոսք է գնում այն դեպքի մասին, երբ ծննդյան վկայականում հոր մասին տեղեկատվությունը համապատասխանում է ներկայացված անձը հաստատող փաստաթղթին, և որևէ մեկը չի վիճարկում․ փաստորեն, դիմումում ստորագրելով մնացած շահառուները ընդունում են, որ երեխայի հայրը տվյալ անձն է, և գործնականում չկա հավանականություն, որ մայրը ժամանակին հայտարարություն է տվել հոր մասին՝ նշելով կամայական անուն ազգանուն, իսկ այսօր գտել է նույն անուն ազգանունով անձի՝ որպես երեխայի շահառու հանդես գալու և գումար ստանալու համար (այդ թվում հաշվի առնելով այն հանգամանքը, որ հատուցման չափը մեծամասամբ շահառուների քանակից կախված չէ)։  Հենց վերը նշված հանգամանքով է պայմանավորված նաև առաջարկվող 4.1 կետով նախատեսվող սահմանափակումը, օրինակ, միակ շահառուին որոշելիս։  Իսկ Հայրության ճանաչման փաստաթղթի առկայությունը պարտադիր սահմանելը անտեղի բարդացնում է գործընթացը։ Բազմաթիվ են նաև դեպքերը, երբ հնարավոր չէ ստանալ լրացուցիչ տեղեկատվություն (օրինակ, վկայականը տրվել է Ադրբեջանական ՍՍՀ-ում)։  Միաժամանակ, մեր պատրաստակամությունն ենք հայտնում «երբ որոշում է միակ շահառուն կամ առկա է որևէ այլ տեղեկատվություն, որը խնդրարկում է հայրը լինելու հանգամանքը» ձևակերպման հստակեցման կապակցությամբ առաջարկությունները քննարկելու վերաբերյալ։  6․ Ընդունվել է։ Նախագիծը խմբագրվել է։ | | | |
| **2. ՀՀ Պաշտպանության Նախարարություն** | | | | --21---.-04------.2021թ. |
| N ---/27.2/9538-2021-------- |
| 1) նախագծի 1-ին կետի 1-ին ենթակետում «արձակվելուց» բառից հետո լրաց­նել «(կամավորագրված անձի դեպքում՝ մարտական գործողությունների ավարտից)» բառերը, քանի որ կամավորագրված անձինք չեն գտնվում զինվորական ծառա­յու­թյան մեջ։  2) նախագծի 1-ին կետի 4-րդ ենթակետով լրացվող արտահայտության շրջա­նակ­ներում անհրաժեշտ է հստակեցնել, թե համապատասխան պետական մարմին­ների սոցիալական ապահովության խնդիրներ իրականացնող ստորաբա­ժա­նում­ներն ինչ եղանակով և ժամկետներում պետք է ՔԿԱԳ մարմիններից ստանան անհրաժեշտ տեղեկությունները: | | Ընդունվել է։ Նախագիծը խմբագրվել է։      Ընդունվել է։ Նախագիծը խմբագրվել է։ | | |

|  |  |  |
| --- | --- | --- |
| **3․ ՀՀ Պետական Եկամուտների Կոմիտե** | | --21---.-04------.2021թ. |
| N ---/27.2/9538-2021-------- |
| ՀՀ պետական եկամուտների կոմիտեն քննարկել է «Հայաստանի Հանրապետության կառավարության 2017 թվականի փետրվարի 2-ի թիվ 86-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը, որի վերաբերյալ հայտնում ենք, որ առաջարկություններ չկան։ |  | |

|  |  |  |
| --- | --- | --- |
| **4. Էլեկտրական Կառավարման Ենթակառուցվածքների Ներդրման գրասենյակ** | | --21---.-04------.2021թ. |
| N ---/27.2/9538-2021-------- |
| Ի պատասխան ՀՀ փոխվարչապետ Մհեր Գրիգորյանի գրասենյակի ղեկավարի՝ 2021 թվականի ապրիլի 15-ի թիվ 02.1/02.6/12366-2021 գրության՝ հայտնում ենք, որ «Հայաստանի Հանրապետության կառավարության 2017 թվականի փետրվարի 2-ի N 86-Ն որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չկան:  Միևնույն ժամանակ, տեղեկացնում ենք, որ էլեկտրոնային եղանակով անհրաժեշտ տեղեկատվության փոխանակումը պետք է իրականացվի ՀՀ կառավարության 2015թ. օգոստոսի 31-ի N 1093-Ն և 2019թ. դեկտեմբերի 19-ի N 1849-Ն որոշումներին համապատասխան՝ կառավարության փոխգործելիության հարթակի միջոցով: |  | |

|  |  |  |
| --- | --- | --- |
| **5. ՀՀ Ոստիկանություն** | | --21---.-04------.2021թ. |
| N ---/27.2/9538-2021-------- |
| 1) Լրացուցիչ հիմնավորման կարիք ունի նախագծի 1-ին կետի 1-ին ենթակետով կատարվող փոփոխությունը, քանի որ դրա ընդունման պարագայում բաց կմնա մարտական գործողությունների ժամանակ մահացած զինծառայողների մահվան պատճառական կապի պարզման հարցը, ինչպես նաև մարտական գործողությունների ավարտից հետո մահացած այն ծառայողների վերաբերյալ կարգավորումը, որոնք մահացել են մինչև զինվորական ծառայությունից արձակվելը: Հետևաբար, գտնում ենք, որ նշված դրույթն անհրաժեշտ է թողնել անփոփոխ:  2) Նախագծի 3-րդ կետով ներկայացված անցումային կարգավորումները ենթակա են վերանայման՝ հաշվի առնելով, որ գործող որոշման 3-րդ հավելվածը խմբագրվել է ՀՀ կառավարության 2021 թվականի մարտի 26-ի թիվ 421-Ն որոշմամբ: «Նորմատիվ իրավական ակտերի մասին» օրենքի 17-րդ հոդվածի 3-րդ մասի համաձայն՝ հղումները կատարվում են միայն հիմնական ակտին կամ հիմնական ակտի մասերին, հետևաբար չգործող դրույթներին հղում կատարել հնարավոր չէ, ուստի առաջարվում է ավելի վճարած դրոշմանիշային վճարի գումարը ֆիզիկական անձին վերադարձնելու հետ կապված առանձին կարգավորումները սահմանել ներկայացված նախագծով: | Ընդունելի չէ, քանի որ, եթե զինծառայողը զոհվել է մարտական գործողությունների ժամանակ, ապա զորամասը իր տեղեկանքում նշում է դրա մասին։    Ընդունելի չէ, քանի որ 2020 թվականի դեկտեմբերի 29-ին ընդունված Օրենքի փոփոխություններ և լրացումներ կատարելու մասին ՀՕ-502 օրենքի անցումային դրույթներով 2020 թվականի դրոշմանիշային վճարների վերադարձի հետ կապված հարաբերությունները կարգավորվում են հիմնական Օրենքով անկախ Կառավարության որոշումից։ | |

|  |  |
| --- | --- |
| **6․ ՀՀ վարչապետի աշխատակազմ** | |
|
| 1․ Նախագծի 1-ին կետի 1-ին ենթակետով առաջարկվում է 2017 թվականի 86-Ն որոշման (այսուհետ՝ որոշում) հավելվածի 2-րդ կետի 2-րդ ենթակետում «մարտական գործողությունների ժամանակ կամ դրա ավարտից» բառերը փոխարինել «զինվորական ծառայությունից արձակվելուց, կամավորագրված անձի դեպքում՝ մարտական գործողությունների ավարտից» բառերով, սահմանելով, որ շահառուն դիմումի հետ միասին ներկայացնում է նաև զինվորական ծառայությունից արձակվելուց, կամավորագրված անձի դեպքում՝ մարտական գործողությունների ավարտից հետո մահացած զինծառայողի մահվան պատճառական կապի մասին բժշկասոցիալական փորձաքննություն իրականացնող իրավասու պետական մարմնի տված տեղեկանքը` մարտական գործողությունների ժամանակ ստացած վնասվածքի կամ խեղման պատճառով զինծառայողի մահացած լինելու վերաբերյալ: Նշված կարգավորումից պարզ չէ, թե մարտական գործողությունների ժամանակ մահացած զինծառայողի դեպքում ինչ փաստաթուղթ է անհրաժեշտ ներկայացնել: | Ընդունվել է ի գիտություն։ Հավելվածի 2-րդ կետով սահմանվում են այն փաստաթղթերը, որոնք շահառուների կողմից դիմումին կից ներկայացվում են համապատասխան մարմին (ՊՆ, ԱԱԾ, Ոստիկանություն և ԱԻՆ)։ Առաջարկվող փոփոխությունը ևս վերաբերում է վերը նշված փաստաթղթերին։  Դրանք այն փաստաթղթերն են, որոնք շահառուները ստանում են այլ մարմիններից։  Իսկ զինծառայության մեջ գտնվող անձի դեպքում խնդրո առարկա փաստաթուղթը (որը հաստատում է, որ զինծառայողը մահացել է մարտական գործողությունների ժամանակ) շահառուները չեն ներկայացնում, այլ ստանում է այդ մարմնի համապատասխան ստորաբաժանումը։  Այսինքն, մարտական գործողությունների ժամանակ մահանալու մասին փաստաթուղթը համապատասխան մարմնի ներքին ընթացակարգերին առնչվող փաստաթուղթ է և չի հանդիսանում 2017 թվականի 86-Ն որոշման կարգավորման առարկա։  Միաժամանակ, ներքին իր ընթացակարգերի վերաբերյալ տեղեկատվությունը կարող է տալ համապատասխան մարմինը։ | |
| Նախագծի 1-ին կետի 2-րդ ենթակետով առաջարկվում է շահառուի կողմից ներկայացվող դիմումին կից անհրաժեշտ փաստաթղթերի ցանկից հանել հանրային ծառայությունների համարանիշը կամ հանրային ծառայությունների համարանիշ չստանալու վերաբերյալ տեղեկանք, մինչդեռ «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» օրենքի (այսուհետ՝ օրենք) 5-րդ հոդվածի 1-ին մասով սահմանված է, որ հատուցման դեպք տեղի ունենալու պարագայում համապատասխան պետական մարմինը զինծառայողի կյանքին կամ առողջությանը վնաս պատճառելն օրենքով սահմանված կարգով որոշվելու (հաստատվելու) օրվանից մեկ ամսվա ընթացքում Կառավարության սահմանած կարգով` հիմնադրամ է ներկայացնում զինծառայողի, ինչպես նաև շահառուի (շահառուների) անունը, ազգանունը, հայրանունը, անձը հաստատող փաստաթղթի տվյալները, հանրային ծառայության համարանիշի տվյալները կամ հանրային ծառայության համարանիշ չունենալու մասին տեղեկանքի տվյալները և այլն: Վերոգրյալից պարզ է դառնում, որ, համաձայն օրենքի, համապատասխան պետական մարմինը հիմնադրամին պետք է փոխանցի շահառուի հանրային ծառայությունների համարանիշը կամ հանրային ծառայությունների համարանիշ չստանալու վերաբերյալ տեղեկանքը, սակայն պարզ չէ, թե որտեղից պետք է ստանա այդ տվյալները: | Ընդունվել է ի գիտություն։ Նշված փաստաթղթերը պետական մարմինները ստանում են հանրային բազաներից, նույնականացնում և ստուգում են դրանք, և այդ փաստաթղթերը դիմումատուից ստանալու անհրաժեշտությունը չկա, քանի որ դրանք անհարկի ծանրաբեռնում են դիմումատուին։ | |
| Նախագծի 2-րդ կետի համաձայն՝ 2020 թվականի դեկտեմբերի 28-ի դրությամբ գործող օրենքի 12-րդ հոդվածի 2-4-րդ մասերում սահմանված դեպքերում, նույն մասերում սահմանված անձինք, մինչև մայիսի 31-ը իրավունք ունեն դիմելու հիմնադրամ՝ դրոշմանիշային վճարը հետ ստանալու համար: Գտնում ենք, որ նշված դրույթը խնդրահարույց է, քանի որ նշված օրենքում գործընթացի համար արդեն իսկ սահմանված եղել է ժամկետ՝ անհատ ձեռնարկատերի կամ նոտարի համար մինչև ապրիլի 30-ը, իսկ այլ անձանց դեպքում՝ տարվա առաջին 2 ամիսը: | Ընդունվել է ի գիտություն, քանի որ համաձայն 29․12․2020թ․ Օրենքի փոփոխության 11-րդ հոդվածի 6-րդ մասի Կառավարությունն այդ օրենքն ուժի մեջ մտնելուց հետո մինչև 2021 թվական փետրվարի 1-ը պետք է սահմաներ դրոշմանիշային վճարի վերադարձման **կարգը**, որով պետք է կարգավորվեր նաև 2020 թվականին վճարված դրոշմանիշային վճարների վերադարձը, ինչը ներառում է նաև վերադարձի հետ կապված ժամկետներ սահմանելը: Բացի այդ, այդ կարգը նշված օրենքով սահմանված ժամկետում չի ընդունվել և անձինք հնարավորություն չեն ունեցել դիմել հիմնադրամին և հետ ստանալ կրկնակի վճարված դրոշմանիշային վճարները։ Նշվածից ելնելով՝ կարծում ենք արդար է սահմանելու խելամիտ ժամկետ, որի ընթացքում քաղաքացիները հնարավորություն կունենան վերադարձի համար դիմելու ՀիմնադրամինԼ | |
| Նախագծի 3-րդ կետի համաձայն՝ «սույն որոշման 2-րդ կետով սահմանված՝ ավելի վճարված դրոշմանիշային վճարի գումարը ֆիզիկական անձին վերադարձնելու համար դիմում ներկայացնելու կարգը` սահմանվում է համաձայն 2021 թվականի մարտի 24-ի դրությամբ գործող Որոշմամբ հաստատված Հավելված 3-ի 4-րդ, 7-րդ կետերով, ինչպես նաև 5-րդ կետի 2-րդ պարբերությամբ սահմանված կարգի»: Նշված դրույթում հիշատակված 5-րդ կետի 2-րդ պարբերությունում որևէ կարգ սահմանված չէ: | Ընդունելի է, քանի որ այդ պարբերությամբ սահմանվում է, թե ինչպես պետք է անձը ստանա տեղեկանքը հարկային մարմնից, որը պետք է ներկայացնի Հիմնադրամին և համաձայն 4-րդ կետի ստանա կրկնավճարների վերադարձը։ Այսպիսով՝ Հարկային մարմնից համապատասխան տեղեկանքի ստացման կարգը հանդիսանում է կրկնակի վճարված դրաշմանիշային վճարները հետ ստանալու կարգի մի մասը։  Նշված կետում <սահմանված կարգով> բառերը հանվել են։ | |
| Նախագծի վերաբերյալ բացակայում են ֆինանսների, արտակարգ իրավիճակների նախարարությունների, ինչպես նաև ազգային անվտանգության ծառայության կարծիքները: | Ֆինանսների նախարարը ներկա էր 04․05․21թ․ սոցիալական կոմիտեի նիստին, ով առաջարկներ և դիտողություններ չներկայացրեց։ Ինչ վերաբերում է արտակարգ իրավիճակների նախարարությանը և ազգային անվտանգության ծառայությանը, ապա նախագիծը համաձայնեցվել է աշխատանքային կարգով։ | |
| Առկա են նաև տեխնիկական բնույթի վրիպակներ (օրինակ` վերնագրում «մարտի 25-ի» բառերից հետո նշված վերանգիրը անհրաժեշտ չէ, վերնագրում «թիվ» բառը պետք է փոխարինել «N» բառով, ինչպես նաև ամփոփաթերթի, հիմնավորման և տեղեկանքների վերնագրերը չեն համապատասխանում նախագծի վերնագրին): | Ընդունելի է, տեխնիկական խնդիրները վերացվել են։ | |